
VEIKLOS KONTEKSTAS

ĮSTAIGOS PRISTATYMAS

Klaipėdos rajono pedagoginė psichologinė tarnyba (toliau – Tarnyba arba PPT) įsteigta Klaipėdos rajono savivaldybės tarybos 2003 m. spalio 23 d. sprendimu Nr.T11-157. Tarnyba įregistruota 2004 m. balandžio 7 d. Juridinių asmenų registre. Tarnybos veiklos sritis – švietimas, kodas – 85. Tarnybos švietimo veiklos rūšys: kitas, niekur kitur nepriskirtas, švietimas, kodas – 85.59.00;  niekur kitur nepriskirta su švietimu susijusių paslaugų veikla, kodas – 85.69.00. Pedagoginės psichologinės tarnybos veiklą koordinuoja ir priežiūrą vykdo Klaipėdos rajono savivaldybės administracijos Švietimo ir sporto skyrius. Tarnybos adresas: Kvietinių g. 30, LT-96112 Gargždai, Klaipėdos r., tel. +370 688 32863.
[bookmark: part_d06d6fc2d6ee4845b5f2f20f7f6cafdd]Tarnybos paskirtis – įvertinti specialiuosius ugdymosi poreikius ir nustatyti jų lygį, teikti rekomendacijas ugdymui, skirti švietimo pagalbą ir (arba) ugdymo pritaikymą, teikti švietimo pagalbą mokiniams (vaikams), atskirais atvejais (kai savivaldybės vykdomoji institucija yra pavedusi tarnybai) – teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, ir teikti ekspertinę ir (ar) informacinę pagalbą.
[bookmark: part_4f2cf2c385664e248f0ea59342a61360]Tarnyboje teikiamos paslaugos:
[bookmark: part_807e0fdb63fa447daf24763343a4d8bc]1. mokinio (vaiko) vertinimas: specialiųjų ugdymosi poreikių pedagoginiu, psichologiniu, medicininiu ir socialiniu pedagoginiu aspektais įvertinimas, prireikus švietimo pagalbos ir (ar) ugdymo pritaikymo skyrimas, mokinio (vaiko) ir jo tėvų (globėjų, rūpintojų) konsultavimas dėl mokinio (vaiko) asmenybės, ugdymosi problemų, specialiųjų ugdymosi poreikių įvertinimo, ugdymo pritaikymo skyrimo, rekomendacijų švietimo teikėjams ir tėvams (globėjams, rūpintojams) dėl mokinio (vaiko) ugdymo teikimas, mokinio (vaiko) ugdymo ir ugdymosi poreikių ir pažangos įvertinimas, mokinio (vaiko) brandumo ugdytis pagal priešmokyklinio ugdymo programą įvertinimas (toliau – vertinimas);
[bookmark: part_334dd006ade342e78226b81915a0280f]2. konsultacinės pagalbos teikimas mokinio (vaiko) pažinimo, specialiųjų ugdymosi poreikių, psichologinių, asmenybės ir ugdymosi problemų turinčių mokinių (vaikų) ugdymo, jo organizavimo ir (arba) švietimo pagalbos teikimo, ugdymosi problemų sprendimo klausimais, siekiant didinti švietimo veiksmingumą ir tobulinti švietimo teikėjų veiklą įtraukčiai užtikrinti;
[bookmark: part_874bfddad383447dac2f6d3c162ecd4d]3. mokinio (vaiko) psichologinis konsultavimas ir (ar) jo tėvų (globėjų, rūpintojų) konsultavimas dėl jų vaikų psichologinių problemų;
4. psichologinės pagalbos mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, jei savivaldybės vykdomoji institucija tarnybai yra delegavusi šią funkciją, teikimas;
[bookmark: part_b6237cdfa985457aaebf7f5870c6c293]5. ekspertinės ir (ar) informacinės pagalbos teikimas švietimo teikėjams;
[bookmark: part_c9161ea86ed7499a921f0fad755b8106]6. pagal patvirtintus nuostatus tarnyboje gali būti teikiama psichologinė pagalba, vadovaujantis Psichologinės pagalbos teikimo tvarkos aprašu, tvirtinamu švietimo, mokslo ir sporto ministro (toliau – Psichologinės pagalbos teikimo tvarkos aprašas), specialioji pedagoginė pagalba – vadovaujantis Specialiosios pedagoginės pagalbos teikimo tvarkos aprašu, tvirtinamu švietimo, mokslo ir sporto ministro (toliau – Specialiosios pedagoginės pagalbos teikimo tvarkos aprašas), ir socialinė pedagoginė pagalba – vadovaujantis Socialinės pedagoginės pagalbos teikimo vaikams ir mokiniams tvarkos aprašu, tvirtinamu švietimo, mokslo ir sporto ministro (toliau – Socialinės pedagoginės pagalbos teikimo vaikams ir mokiniams tvarkos aprašas) ir kt.
Vadovaujantis Klaipėdos r. pedagoginės psichologinės tarnybos direktoriaus 2025 m. spalio 2 d. įsakymu Nr. V-27 „Dėl Klaipėdos rajono pedagoginės psichologinės tarnybos pareigybių sąrašo ir pareigybių skaičiaus tvirtinimo“ Tarnyboje patvirtinti  21,5 et.  (direktorius – 1 et., psichologas – 8,25 et., logopedas – 3,5 et., specialusis pedagogas – 3,75 et., socialinis pedagogas – 1,5 et., ergoterapeutas – 0,75 et., kineziterapeutas – 0,75 et., SUP vaikų pagalbos vadybininkas – 0,5 et., administratorius – 0,25 et., sekretorius – 0,75 et., valytojas – 0,5 et.). Viso tarnyboje dirba 18 darbuotojų, iš jų 15 specialistų. 

SITUACIJOS ANALIZĖ

Klaipėdos rajono savivaldybės tarybos 2022 m. spalio 27 d. sprendimu Nr. T11-368 patvirtintas Klaipėdos rajono savivaldybės pasirengimo įtraukiojo ugdymo įgyvendinimui 2023–2025 metų priemonių planas. Siekiant gerinti ikimokyklinio ir bendrojo ugdymo įstaigų pasirengimą ugdyti įvairių ugdymosi poreikių turinčius vaikus ir mokinius bei tobulinti teikiamų paslaugų kokybę ir paslaugų prieinamumą, numatyta nuo 2023 m. sausio 1 d. steigti Mobilią komandą. Tarnyboje patvirtinti papildomi 3 etatai: psichologas 1 etatas, logopedas 0,75 etato, spec. pedagogas 0,75 etato, soc. pedagogas 0,5 etato. Mobilios komandos veiklos tikslas – didinti švietimo pagalbos prieinamumą, įgyvendinant įtraukųjį ugdymą Klaipėdos rajone.
[bookmark: _Hlk216233323]Klaipėdos rajono savivaldybės administracija 2025 m. vasario 27 d. pasirašė ES projekto „Švietimo pagalbos ir koordinuotai teikiamų paslaugų modelio diegimas ir sklaida“ įgyvendinimo sutartį. Projekto lėšomis veiklai Mobilioje komandoje įdarbinti: kineziterapeutas 0,75 etato, ergoterapeutas 0,75 etato ir SUP turinčių vaikų pagalbos vadybininkas 0,5 etato.
Tarnybos 4 psichologo etatai skirti aptarnauti keturis Gargždų m. lopšelius-darželius, bet tokio krūvio nepakanka. Augant SUP turinčių vaikų skaičiui bei atsirandant naujoms funkcijoms, susijusioms su įtraukiuoju ugdymu, galimybės atliepti ugdymo įstaigų bendruomenės poreikius lieka ribotos. 
Siekiant užtikrinti pagalbos prieinamumą ir kokybę mokiniams, turintiems specialiųjų ugdymosi poreikių, gerinant jų ugdymosi pasiekimus, visi pagalbos modelio teikimo lygmenys turi plėtoti ir stiprinti savo veiklas. Svarbus specialiųjų ugdymosi poreikių turinčių mokinių kokybiško ugdymo užtikrinimas. Specialiosios pagalbos poreikis yra didelis ir ankstyvasis vaikų amžius yra imliausias intervencijai, permainoms, korekcijai, mažinant sunkumų priežastis bei pasekmes. Taip pat manome, kad savalaikė psichologinė, socialinė, specialioji pedagoginė ir specialioji pagalba, ypač ikimokyklinio amžiaus vaikams, juos auginantiems tėvams ir pedagogams, yra efektyvi prevencija ir intervencija. Mokinių, turinčių specialiųjų ugdymosi poreikių, ugdymą reglamentuojantys teisiniai dokumentai sudaro palankias sąlygas kiekvienam mokiniui ugdytis pagal jų poreikius ir galimybes bendrojo ugdymo mokyklose, užtikrinant švietimo pagalbą, ugdymosi prieinamumą. Tarptautiniuose dokumentuose įtvirtintos nuostatos, dėl specialiųjų ugdymosi poreikių turinčių mokinių įtraukiojo ugdymo sistemos, orientuoja į visiems tinkamą visų lygių švietimo užtikrinimą, paramą, siekiant sudaryti sąlygas jų veiksmingam švietimui. Efektyviau atliekant asmenų gebėjimų vertinimus, stiprinant pedagogų ir švietimo pagalbos specialistų kompetencijas, plėtojant švietimo pagalbos prieinamumą, tęstinumą, pagalbą vaikui ir mokiniui būtų tikslinga stiprinti Klaipėdos r. pedagoginės psichologinės tarnybos kvalifikuotų specialistų komandą, ieškant ir steigiant Mobilioje komandoje tiflopedagogo ir surdopedagogo etatus. Pagal Klaipėdos rajono savivaldybės tarybos 2022 m. spalio 27 d. Klaipėdos rajono savivaldybės pasirengimo įtraukiojo ugdymo įgyvendinimui 2023–2025 metų priemonių planą 2025 m. buvo planuota įdarbinti surdopedagogą ir tiflopedagogą. Deja, šių specialistų nepavyko rasti. Pasibaigus ES projektui tikimės kineziterapeuto ir ergoterapeuto specialistų veiklos tęstinumo Tarnyboje.
UNESCO apibrėžimas įtraukųjį ugdymą įvardija kaip ilgalaikį ir kompleksišką procesą, kurio tikslas – suteikti kokybišką ugdymą kiekvienam besimokančiajam, pripažįstant ir gerbiant skirtybes, atsižvelgiant į kiekvieno talentus, gebėjimus, poreikius, mokinio ir bendruomenės lūkesčius, panaikinant visas diskriminacijos švietimo srityje formas bei mokymosi barjerus. Siekis yra sukurti mokyklą, kurioje būtų pastebėti ir atliepti kiekvieno mokinio poreikiai, sukurta bebarjerė mokymosi aplinka.
Švietimo pagalbos mokiniui prieinamumas ir kokybiškas jos teikimas yra vienas iš pagrindinių aspektų įgyvendinant įtraukujį ugdymą. 
Klaipėdos rajono švietimo įstaigų tinklas yra vienas tankiausių Lietuvoje. Tarnyba teikia pedagoginę psichologinę pagalbą ne tik savivaldybės mokyklose besimokantiems mokiniams, bet ir ikimokyklinio amžiaus vaikams, lankantiems ir nelankantiems ugdymo įstaigas, jų tėvams, mokytojams, specialistams. Suteikia pagalbą medicininėms įstaigoms nustatant diagnozes, Vaikų teisių apsaugos ir įvaikinimo tarnybai ir teisėtvarkos institucijoms, savivaldybės VGK, Probacijai ir atvejo vadybai nukreipus asmenis dėl psichologinės pagalbos skyrybų, smurto atvejais ir kt. Stebimas imigrantų, emigrantų, reemigrantų skaičiaus didėjimas rajone, tai apsunkina vaikų ugdymo, gebėjimų įvertinimo, pagalbos teikimo sąlygas. 
Švietimo pagalbos gavėjų skaičius Klaipėdos rajone 2025–2026 m. m. – 922 mokiniai. Jiems nustatyti: kalbėjimo ir kalbos sutrikimai 279, sulėtėjusi raida 124, elgesio ir emocijų sutrikimai 454, įvairiapusiai raidos sutrikimai 105, judesio ir padėties bei neurologiniai sutrikimai 52, klausos sutrikimai 8, regos sutrikimai 5, intelekto sutrikimai 81, specifiniai mokymosi sutrikimai 296. Nuo 2021–2022 m. m. iki 2025–2026 m. m. mokinių, turinčių specialiųjų ugdymosi poreikių skaičius Klaipėdos r. ugdymo įstaigose padidėjo 48 procentais. Nuo 2021–2022 m. m. iki 2025–2026 m. m. 74 procentais padaugėjo mokinių, turinčių įvairiapusių raidos sutrikimų, 78 procentais – mokinių, turinčių specifinių mokymosi sutrikimų, 64 procentais – mokinių, turinčių kompleksinių sutrikimų bei 95 procentais – mokinių, turinčių kompleksinių negalių. Per pastaruosius metus išaugo specialiosios pagalbos reikmė – padaugėjo mokinių, kuriems PPT ugdymosi poreikių įvertinimo išvadose numatoma skirti mokinio padėjėjo pagalbą, todėl labai išaugo mokinio padėjėjo etatų skaičius. Išaugo privačių darželių skaičius, tik dalis jų turi švietimo pagalbos specialistus.

Atlikus Tarnybos 2023–2025 metų strateginio plano ir 2023–2025 vadovo veiklos ataskaitų analizę išryškintos Tarnybos stiprybės, silpnybės, grėsmės ir galimybės (žr. 1 pav.).

	STIPRYBĖS
	SILPNYBĖS

	· Galimybė dirbti kompetentingoje ir geranoriškoje komandoje kartu su įvairių sričių specialistais (logopedu, specialiuoju pedagogu, psichologu, socialiniu pedagogu, kineziterapeutu, ergoterapeutu) – padeda išspręsti iškylančius raidos/gebėjimų vertinimo sunkumus, užtikrina visuminį požiūrį į vaiko raidą ir pagalbos galimybes atsižvelgiant į individualius vaikų poreikius.
· Specialistų patirtis ir specializacija – įgyta aukšta kvalifikacija ir specializuotas išsilavinimas suteikia daug ir įvairiapusių žinių apie vaikų raidą, psichologinį vystymąsi, o įvaldyti konsultavimo metodai ir įvertinimo metodikos leidžia efektyviai analizuoti ir spręsti mokinių ugdymo ir psichologines problemas.
· Efektyvi ir kokybiška Mobilios komandos veikla.
· Skirtos naujos patalpos suteikė galimybę darbuotojams produktyviau dirbti, atsirado vietos sensorinėms erdvėms.
· Gerosios patirties sklaida rajono bendruomenei.
· Veikia Tarnybos interneto svetainės puslapis.PPT psichologai aptarnauja Gargždų ikimokyklines ir priešmokyklines vaikų grupes.
· Lankstus darbo grafikas.
· Pasitenkinimas darbu ir tikėjimas tuo, ką darau.
· Platus darbo priemonių, literatūros pasirinkimas PPT.
· Naujų pagalbos specialistų etatų steigimas.
· Įstaiga atvira pokyčiams, įgyvendina tikslingas strategijas bei metodus.
· Socialinių ir emocinių įgūdžių ugdymo programos ELLA vykdymas.
· Tėvų įtraukimas į pagalbą vaikui ugdymo įstaigoje.
	· Kartais tėvai arba pedagogai vengia aktyviai įsitraukti į konsultavimo ar gebėjimų vertinimo situaciją, ignoruoja ar ribotai supranta PPT rekomendacijas, kas gali apsunkinti bendradarbiavimą.
· Standartizuotų vertinimo metodų trūkumas – pasenusios, aktualių poreikių neatitinkančios metodikos arba jų nebuvimas neleidžia efektyviai atlikti vaiko raidos ar gebėjimų įvertinimo ir kelia grėsmę, kad nebus tinkamai įvertinta vaiko raida ir poreikiai, ir nebus efektyviai į juos atliepta.
· Nėra aiškaus specialiųjų ugdymosi poreikių įvertinimo reglamento – nuolat besikeičiantys specialųjį  ugdymą reglamentuojantys dokumentai trukdo efektyvų ir sklandų darbą.
· Augantis vaikų su įvairiais specialiaisiais ugdymosi poreikiais skaičius gali didinti darbo apimtis PPT, todėl specialistams gali būti sunku užtikrinti kokybišką pagalbą visiems.
· Nepritaikyta patekimo į PPT ir darbo aplinka specialiųjų poreikių turintiems asmenims.
· Neaiškiai apibrėžti gabių vaikų atrankos ir papildomo ugdymo finansavimo šaltiniai.
· Trūksta automobilių statymo vietų darbuotojams ir klientams, nėra elektromobilio įkrovimo stotelės. 
· Įstaigos turimas automobilis yra senas ir nuolat genda.


	GALIMYBĖS
	GRĖSMĖS

	· Tolesnė profesinė plėtra – naujų įvertinimo instrumentų ir metodikų atsiradimas, tarnybos specialistų kompetencijos didinimas atliekant įvairaus amžiaus vaikų pažintinės raidos įvertinimą, padidintų įvertinimo patikimumą.
· Technologijų pritaikymas – naujos technologijos, tokios kaip internetiniai konsultacijų įrankiai, gali padėti pasiekti daugiau vaikų ir šeimų, ypač nuotoliniu būdu.
· Didesnis dėmesys psichinės sveikatos prevencijai ir intervencijoms gali padėti sukurti naujas programas ir priemones, kurios padėtų vaikams išvengti psichologinių problemų.
· Bendradarbiavimas su kitais specialistais – galimybė bendradarbiauti su ugdymo įstaigų pedagogais, socialiniais darbuotojais, gydytojais ir kitais specialistais gali sustiprinti specialistų darbo efektyvumą, sprendžiant sudėtingesnes problemas. Praplėtus specialistų skaičių PPT (atradus surdopedagogą, tiflopedagogą ir pasibaigus projektui, pratęsus ergoterapeuto, kineziterapeuto darbą tarnyboje) ugdymo bendruomenei teikiama pagalba būtų įvairiapusiškesnė.  
· Dalyvavimas specialistų metodiniuose būreliuose, atvejų analizės grupėse stiprina kompetencijas.
· Bendra skaitmeninė klientų ir formų registracijos ir duomenų apdorojimo sistema sumažintų administracinę naštą.
· Numatytas elektromobilio įsigijimas.
	· Stresas, emocinis ir psichologinis nuovargis – nuolatinis darbas su vaikais, kuriems kyla emocinių ir psichologinių sunkumų, ypač dirbant sudėtingose situacijose, gali sukelti psichologinį nuovargį ir profesinio išsekimo riziką.
· Tėvų socialinės brandos stoka. Didėja vaikų tėvų reiklumas ugdytojams ir nepakankamas rūpinimasis savo vaikais. Nepakankamai kontroliuojamas vaikų naudojimasis IT.
· Didėjantis vaikų, turinčių emocijų ir elgesio sutrikimų / sunkumų, skaičius sekina pedagogus, mažėja jų motyvacija darbui su vaikais, išeikvojami dideli emociniai ir energijos resursai šių vaikų auklėjimui, todėl mažėja pedagogų teikiamų paslaugų kokybė vaikams. Stebimas pasireiškiantis pedagogų perdegimo sindromas.
· Dalies pedagogų priešiškos nuostatos ir žinių trūkumas yra nepalankūs įtraukiojo ugdymo plėtrai.
· Dalis pedagogų menkai suinteresuoti rengti ir vykdyti IPP, reikalingas nuolatinis skatinimas.
· Nepakankama švietimo pagalba privačiose švietimo įstaigose, ugdytojų kompetencijų stoka ugdant SUP turinčius mokinius. Neigiamas požiūris, socialinės stigmos ir informacijos trūkumas apie specialiųjų ugdymosi poreikių turinčius vaikus, gali apsunkinti jų integraciją į visuomenę ir sukelti papildomų iššūkių darbe.
· Ribotas pedagogų pasirengimas ir nepakankama motyvacija darbui su specialiųjų poreikių vaikais. Dažnai didesnė atsakomybė dėl vaiko turinčio SUP įsitraukimo į kolektyvą ir ugdymą yra paliekama mokinio padėjėjui ir / ar švietimo pagalbos specialistams. 
· Prastėjanti vaikų, tėvų ir pedagogų psichinė sveikata, augantis ilgalaikių psichologinių konsultacijų poreikis.
· Vaikų gydytojo psichiatro ir vaikų gydytojo neurologo  trūkumas rajone.
· Nepriskirtas pastato teritorijos tvarkytojas.

2023–2025 M. STRATEGINĖS IŠVADOS 

1. Nuolat didėjantis vaikų gebėjimų vertinimų skaičius ir neprognozuojamas pasiskirstymas metų bėgyje. 
2. Specialistų trūkumas, suteikiant kokybišką ir savalaikę pagalbą specialiųjų ugdymosi poreikių turintiems mokiniams. Nepakankamas pagalbos užtikrinimas švietimo įstaigose po moksleivių įvertinimo ir specialiųjų ugdymosi poreikių nustatymo PPT. 
3. Korekcinės pagalbos trūkumas autizmo spektro sutrikimus ir elgesio emocijų sutrikimus / sunkumus turintiems mokiniams. Daugėja vaikų turinčių elgesio ir emocinių problemų. Trūksta paslaugų įvairovės.
4. Nepakankama švietimo pagalba privačiose švietimo įstaigose, ugdytojų kompetencijų stoka, ugdant SUP turinčius mokinius.
5. Nepakankama pedagogų ir mokinio padėjėjų, sveikatos priežiūros specialistų kvalifikacija apie SUP turinčių vaikų gebėjimus, raidą, ugdymo ypatumus, socialinius, netinkamo elgesio valdymo įgūdžius ir kt.
6. Patalpos nepritaikytos neįgaliesiems.
7. Lauko erdvė nepritaikyta asmens su negalia, nėra automobilio elektros pakrovimo stotelės. Lauko erdvė netvarkoma.
8. Medicinos specialistų trūkumas rajone atliekant vaikų raidos įvertinimus, nustatant diagnozę (nėra vaikų neurologo, vaikų psichiatro).
9. 2023–2025 metų strateginiai tikslai įgyvendinti 98 procentais. Patvirtinti 6 nauji etatai, įsteigta Mobili komanda, suremontuotos naujos patalpos, įsigyta sensorinių priemonių, IT. Tarnybai perduotas naudotas automobilis. Specialistės tikslingai kėlė kvalifikaciją, mokėsi dirbti su adaptuotomis vertinimų metodikomis. Nepavyko rasti tiflopedagogo ir surdopedagogo; įmontavus kuro kontrolės sistemą į tarnybinį automobilį šis nuolat neužsiveda.

II SKYRIUS
STRATEGINIAI TIKSLAI, JŲ ĮGYVENDINIMO PRIEMONĖS IR REZULTATO VERTINIMO RODIKLIAI

ŠVIETIMO ĮSTAIGOS STRATEGIJA

Misija – teikti profesionalią, bendradarbiavimu grįstą švietimo pagalbą, įgalinančią bendruomenę įveikti sunkumus ir atskleisti asmeninį potencialą.
Vizija – lyderiaujanti, atvira augimui ir moderni organizacija, kuri kuria saugią, įgalinančią ir įtraukią aplinką kiekvienam vaikui bei teikia aukšto lygio kvalifikuotą švietimo pagalbą Klaipėdos rajono bendruomenei.
Vertybės: Nešališkumas, profesionalumas, konfidencialumas, jaukumas.

2026–2028 M. STRATEGINIAI TIKSLAI 
Vizijai įgyvendinti buvo išsikelti šie strateginiai tikslai:
[bookmark: _Hlk218204623]1. tikslas. Stiprinti kvalifikuotų specialistų komandą ir plėsti paslaugų įvairovę.
2. tikslas. Didinti kvalifikuotos švietimo pagalbos prieinamumą ir paslaugų įvairovę.
3. tikslas. Stiprinti metodinę, techninę-informacinę bazę.

2026–2028 m. STRATEGINIAMS TIKSLAMS PASIEKTI SKIRTI UŽDAVINIAI, PRIEMONĖS IR REZULTATO VERTINIMO RODIKLIAI

1. tikslas. Stiprinti kvalifikuotų specialistų komandą ir plėsti paslaugų įvairovę .

1.1. Uždavinys. Suformuoti Klaipėdos r. ugdytinių poreikius atitinkančią kvalifikuotų specialistų komandą.

	Priemonė
	Rezultato vertinimo rodiklis
	Rezultato  vertinimo rodiklio reikšmė

	
	
	2026 m.
	2027 m.
	2028 m.

	1.1.1. Plėsti specialistų komandą.

	1.1.1.1. Įdarbintas judesio korekcijos specialistas (kineziterapeutas) (et.)

	0
	0
	1 

	
	1.1.1.2. Įdarbintas judesio korekcijos specialistas (ergoterapeutas) (et.)

	0
	0
	1

	
	1.1.1.3. Įdarbintas tiflopedagogas (et.)

	0
	0
	1 

	
	1.1.1.4. Įdarbintas surdopedagogas (et.)

	0
	0
	1 



1.2. Uždavinys. Kelti specialistų kvalifikaciją.

	Priemonė
	Rezultato vertinimo rodiklis
	Rezultato  vertinimo rodiklio reikšmė

	
	
	2026 m.
	2027 m.
	2028 m.

	1.2.1. Dalyvauti DIRFloortime programos mokymuose (Raidos, individualių skirtumų ir santykio pagrindu grįstas metodas).
	1.2.1.1. Apmokyti specialistai (vnt.)
	1
	2

	1

	1.2.2. Pasirengti darbui, taikant VB-MAPP metodiką (Verbalinio elgesio etapų vertinimo ir ugdymo plano rengimo programa).
	1.2.2.1. Apmokyti specialistai (vnt.)
	0
	0
	1

	1.2.3. Dalyvauti „Taikomoji elgesio analizė ir jos taikymas, kuriant įtraukią aplinką” mokymuose.
	1.2.3.1. Apmokyti specialistai (vnt.)
	2
	0
	0

	1.2.4. Darbuotojų profesinės motyvacijos stiprinimas, gerinant jų psichologinę ir emocinę sveikatą.
	1.2.4.1. Mikroklimato vertinimas (vnt.) 

	1
	1
	1

	1.2.5. Specialistai kelia profesinę kvalifikaciją, dalyvauja ES projektiniuose kvalifikacijos kėlimo mokymuose, stažuotėse ir kt.
	1.2.5.1. Kvalifikacijos kėlimas (vnt.)
	50
	50
	50



2. tikslas. Didinti kvalifikuotos švietimo pagalbos prieinamumą ir paslaugų įvairovę.

2.1. Uždavinys. Stiprinti mokyklos, pedagogų, tėvų (globėjų, rūpintojų) gebėjimus, įgalinti juos ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. Stiprinti mokyklų bendruomenės teigiamas nuostatas dėl įtraukties švietime.

	Priemonė
	Rezultato vertinimo rodiklis
	Rezultato  vertinimo rodiklio reikšmė

	
	
	2026 m.
	2027 m.
	2028 m.

	2.1.1. Stiprinti mokyklos, mokytojų, tėvų (globėjų, rūpintojų) gebėjimus ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu.
	2.1.1.1. Anketinė apklausa „Įtraukiojo ugdymo nuostatų ir įgyvendinimo ikimokykliniame ir priešmokykliniame ugdyme anketinė apklausa“ (vnt.)
	1
	1
	1

	2.1.2. Atlikti asmenų gebėjimų vertinimus. Padėti plėtoti ugdymo prieinamumą, tęstinumą, pagalbą vaikui ir mokiniui.
	2.1.2.1. Atlikti mokinių gebėjimų vertinimai (vnt.)
	350
	350
	350

	2.1.3. Atlikti pagalbos teikimo SUP  turintiems vaikams  kokybinę  ir kiekybinę analizę įstaigose.
	2.1.3.1. Surinkta informacija apie švietimo pagalbą rajone ir pateikta statistinė analizė (vnt.)
	1
	1
	1

	2.1.4. Vykdyti metodinę, tiriamąją, prevencinę, švietėjišką, kitą veiklą.
	2.1.4.1. Skaitytos  paskaitos, seminarai ir mokymai, pranešimai tėvams, vaikams, įstaigų specialistams, pedagogams, paruošti straipsniai spaudoje, metodinės priemonės, dalyvauta Vaiko gerovės komisijos (toliau – VGK) posėdžiuose, sudėtingų atvejų analizėse, atvejo vadybos, vaiko minimalios ir vidutinės priežiūros skyrimo posėdžiuose, tarpžinybiniuose / tarpinstituciniuose pasitarimuose, diskusijose ir kt. Kuruoti visi rajono švietimo pagalbos specialistai bei jų metodiniai būreliai (vnt.)
	200
	200
	200

	2.1.5. Įgyvendinti prevencines programas. Siūlyti švietimo įstaigoms vykdyti prevencines, vaiko emocijų raiškos kontrolės ugdymo programas.
	2.1.5.1. Įgyvendintos prevencinės programos (vnt.)
	3
	3
	3



3. tikslas. Stiprinti metodinę, techninę-informacinę bazę.

3.1. Uždavinys. Aprūpinti specialistus metodinėmis darbo priemonėmis.

	Priemonė
	Rezultato vertinimo rodiklis
	Rezultato  vertinimo rodiklio reikšmė

	
	
	2026 m.
	2027 m.
	2028 m.

	3.1.1. Aprūpinti specialistus adaptuotomis vertinimo metodikomis, darbo priemonėmis, vertinimo protokolais.

	3.1.1.1. LĮŠC adaptuotos ir tarnybai perduotos vertinimo metodikos ir vertinimo protokolai (vnt.)
	0
	2
	3

	3.1.2. Dalyvauti ES projekto „Švietimo pagalbos ir koordinuotai teikiamų paslaugų modelio diegimas ir sklaida“ įgyvendinime. 
	3.1.2.1. Nupirktas elektromobilis (vnt.)

	1

	0
	0

	
	3.1.2.2. Sensorinės priemonės (vnt., paketai)
	6
	0
	0

	3.1.3. Įsigyti dirbtinio intelekto (DI) mokamą versiją.
	3.1.3.1. Įsigyta DI mokama versija (vnt.)
	1
	1
	1

	3.1.4. Atnaujinti Tarnybos interneto svetainės puslapį. 
	3.1.4.1. Atnaujintas interneto svetainės puslapis (kart.)
	0
	0
	1



3.2. Uždavinys. Aprūpinti specialistus darbo  įranga ir darbo vietomis.

	Priemonė
	Rezultato vertinimo rodiklis
	Rezultato  vertinimo rodiklio reikšmė

	
	
	2026 m.
	2027 m.
	2028 m.

	3.2.1. Periodiškai keisti pasenusias IT.
	3.2.1.1. Įsigyti kompiuteriai (vnt.)
	2
	2
	1

	3.2.2. Įrengti Mobiliosios komandos naujai priimtiems specialistams darbo vietas PPT. Ieškoti galimybių, praplėsti patalpų plotą, keisti statinio fasadą, pritaikyti erdves asmenims su negalia.
	3.2.2.1. Įrengtos naujos patalpos specialistams ir pritaikytos erdvės asmenims su negalia (kart.)
	0
	0
	1

	3.2.3. Įrengti automobilių stovėjimo aikštelę su elektromobilio pakrovimo stotele.
	3.2.3.1. Įrengta automobilių stovėjimo aikštelė (kart.)
	0
	1
	0



III SKYRIUS
STRATEGINIO PLANO ĮGYVENDINIMO PRIEŽIŪRA

	Vykdoma sisteminga Strateginio plano įgyvendinimo stebėsena. Tarnybos bendruomenė, esant poreikiui ir pasikeitus veiklos kontekstui, koreguoja Tarnybos strateginį planą ir teikia tvirtinti.


_______________



